**Cirilo Saucedo Nájera** (talaffuzi: *Cirilo Sacedo Najera*; 1982-yil 5-yanvarda Mexikoda tugʻilgan) — meksikalik futbolchi va darvozabon. U Meksika terma jamoasida oʻynagan.

Klublardagi faoliyati
---------------------

Cirilo Saucedo „Leon" futbol klubida oʻynab, mashhurlikka erishdi. U jamoaning uchinchi darvozaboni edi, lekin asta-sekin klubning birinchi jamoasidan joy olgan. 2004-yilda u „Dorados" futbol klubiga koʻchib oʻtgan. 2004-yil 15-avgustda u klub safida  „América" futbol klubiga qarshi oʻyinda debyut qilgan. Birinchi mavsumda u jamoa safida 17 ta oʻyin oʻtkazib, 32 ta gol oʻtkazib yuborgan. Keyingi mavsumda Cirilo Saucedo „Veracruz" futbol klubiga oʻtgan. Mashgʻulotlarda Cirilo Saucedo yelkasidan jarohat olgani sababli jamoa safida atigi 3 ta oʻyin oʻtkazgan.

2007-yilda Cirilo Saucedo hujumchi Sebastian Gonsalez oʻrniga „UANL Tigres" futbol klubiga koʻchib oʻtgan. „UANL Tigres" futbol klubi tarkibida uch mavsum davomida Cirilo Saucedo asosiy darvozabon boʻlgan. 2008-yil 24-avgustda „Toluca" futbol klubiga qarshi oʻyinda u yangi jamoada debyut qilgan.

2011-yilda Cirilo Saucedo „Tijuana" futbol klubi bilan shartnoma imzolagan. 24-iyul kuni „Atlético Morelia" futbol klubiga qarshi oʻyinda u yangi jamoada debyut qilgan. 2012-yil Aperutra mavsumida Cirilo Saucedo „Tijuana" futbol klubi bilan chempion boʻlgan. 2015-yilning yozida Cirilo Saucedo „Atlético Morelia" futbol klubiga koʻchib oʻtgan. 26-iyul kuni „Cruz Azul" futbol klubiga qarshi oʻyinda u yangi jamoada debyut qilgan. 2016-yilning yozida oʻyin amaliyotiga ega boʻlish uchun „Juárez" futbol klubiga  ijaraga oʻtgan. 17-iyul kuni „Mineros de Zacatecas" futbol klubiga qarshi oʻyinda u yangi klubida debyut qilgan. Ijara muddati tugagach, Cirilo Saucedo erkin agentga aylangan.

Xalqaro faoliyati
-----------------

2013-yil 31-yanvarda Cirilo Saucedo Meksika terma jamoasi safida Daniyaga qarshi o‘rtoqlik o‘yinida debyut qilgan.

Shaxsiy hayoti
--------------

Cirilo Saucedoning onasi AQSh fuqarosi boʻlgani tufayli Saucedo Amerika futbol jamoasida oʻynash huquqiga ega. 2013-yilda u Meksika terma jamoasining oʻrtoqlik uchrashuvida ishtirok etgan.

Statistikasi
------------

| Jamoa | Mamlakat | Mavsum |
| --- | --- | --- |
| Santos Laguna | Meksika bayrogʻi Meksika  | 2001—2002 |
| Club León | Meksika bayrogʻi Meksika  | 2002—2004 |
| Dorados de Sinaloa | Meksika bayrogʻi Meksika  | 2004—2006 |
| Tiburones Rojos de Veracruz | Meksika bayrogʻi Meksika  | 2006 |
| Tigres UANL | Meksika bayrogʻi Meksika  | 2007—2008 |
| Club de Fútbol Indios | Meksika bayrogʻi Meksika  | 2008—2009 |
| Tigres UANL | Meksika bayrogʻi Meksika  | 2009—2011 |
| Club Tijuana | Meksika bayrogʻi Meksika  | 2011—2015 |
| Monarcas Morelia | Meksika bayrogʻi Meksika  | 2015—2016 |
| Fútbol Club Juárez | Meksika bayrogʻi Meksika  | 2016—2017 |

Manbalar
--------

1. ↑  „Cirilo Saucedo". 22-avgust 2013-yilda asl nusxadan arxivlandi. Qaraldi: 31-yanvar 2013-yil.
2. ↑  „Индиос VS. Толука 1:1" (en). soccerway.com (24-avgust 2008-yil). Qaraldi: 11-fevral 2013-yil.
3. ↑  „Мексика VS. Дания 1:1" (en). soccerway.com (31-yanvar 2013-yil). Qaraldi: 24-oktabr 2017-yil.
4. ↑  *Gomez, Eric* „Tijuana goalkeeper Cirilo Saucedo: U.S. Soccer has been in touch with my agent – Yahoo! Sports".  Sports.yahoo.com. 17-fevral 2013-yilda asl nusxadan arxivlandi. Qaraldi: 26-avgust 2012-yil.